Pásztorkutya terelőverseny Szaporcán 🐕 2024
2024-08-17 | Szaporca, Ős-Dráva Látogatóközpont, 45.800000;18.099000, Szaporca, Baranya, 7843, Magyarország
KÖZLEMÉNY – 2024.08.16. – a harmadfokú hőségriadó miatt az esemény ELMARAD!

Pásztorkutya terelőverseny kerül megrendezésre az Ős-Dráva Látogatóközpontban 2024.08.17-én, szombaton!
🐕
A tavalyi esemény után idén ismét lehetősége adódik minden gazdának és ebnek is a bizonyításra!
A rendezvényen a magyar pásztorkutyák őshonos juhok hajtásában, terelésében versengenek egymással. E mellett tartalmas kísérőprogramokkal várják a közönséget a szervezők: szakvezetésekkel, tárlatvezetéssel, játszóházzal, szabadtéri fotókiállítással, sőt, akár terelési képességvizsga letételére is lehetősége lesz!
Szervezők: Duna-Dráva Nemzeti Park Igazgatóság, Duna-Tisza Magyar Pásztorkutyás Hagyományőrző és Sport Egyesület
Az egész napos rendezvény nagyszerű lehetőséget kínál arra, hogy a nagyközönség megismerkedjen a régi pásztor-hagyományokkal, izgalmas versenyen tapasztalja meg a juhászok romantikusnak tűnő, ám valójában kemény, nagy odafigyelést és komoly szaktudást igénylő munkáját. A nap fő attrakciója során a magyar pásztorkutyák őshonos juhaink hajtásában, terelésében versenyeznek.
A megmérettetésen fontos szempont, hogy a kutyák és gazdáik hogyan tudnak együttműködni, miként oldják meg a juhok végigvezetését az akadályokkal nehezített útvonalon. A kutyás események mellett a rendezvényre ellátogató vendégek változatos programokon vehetnek részt a nap folyamán.
A nap programjainak részletes ismertetése a https://ddnp.hu honlapon a rendezvényt megelőző napokban lesz olvasható.
